**Բարբարա Պոմպիլի** (ֆր.՝ Barbara Pompili, հունիսի 13, 1975(1975-06-13), Bois-Bernard), ֆրանսիացի քաղաքական գործիչ, Ֆրանսիայի Ազգային ժողովի պատգամավոր։

Կենսագրություն
--------------

Ծնվել է 1975 թվականի հունիսի 13-ին Բուա Բերնար ավանում (Պա դը Կալեի վարչություն)։ Ավարտել է Լիլի համալսարանը «քաղաքական գիտություններ» մասնագիտությամբ։ Քաղաքական գործունեությունը սկսել է 2000 թվականին՝ անդամակցելով Կանաչների կուսակցությանը։ 2002 թվականին Ֆրանսիայում կայացած նախագահական ընտրությունների ժամանակ եղել է կանաչների թեկնածու Նոել Մամերի մամուլի քարտուղարը։ Հաջորդ հինգ տարիների ընթացքում աշխատել է որպես պատգամավոր Իվ Կոշեի օգնական։ 2007-2012 թվականներին եղել է Ֆրանսիայի Ազգային ժողովում ձախ դեմոկրատների և հանրապետականների խմբակցության աշխատակազմի ղեկավարի տեղակալ։

2012 թվականի Ազգային ժողովի ընտրություններում Բարբարա Պոմպիլին Սոմ դեպարտամենտի 2-րդ ընտրատարածքում դարձավ կանաչների և սոցիալիստների դաշինքի թեկնածու և հաղթանակ տարավ` ստանալով ձայների 50,83%-ը։ 2012 թվականի հունիսի 20-ից եղել է Ազգային ժողովում կանաչների խմբի փոխնախագահ։

2016 թվականի փետրվարի 11-ին նշանակվել է Մանուել Վալսի երկրորդ կառավարության կենսաբազմազանության հարցերով պետական քարտուղար։

2016 թվականի դեկտեմբերի 6-ին Կազնևի կառավարությունը ձևավորելիս ստացել է կենսաբազմազանության հարցերով պետքարտուղարի պաշտոնը։ 2017 թվականի մայիսի 10-ին կառավարությունը դադարեցրեց գոյություն ունենալ Ֆիլիպի առաջին կառավարության ստեղծման կապակցությամբ։

2017 թվականին միացավ նախագահ Էմանուել Մակրոնի «Առաջ, Հանրապետություն» կուսակցությանը։

2017 թվականի խորհրդարանական ընտրություններում Բարբարա Պոմպիլին դարձավ «Առաջ, հանրապետություն» կուսակցության թեկնածու Սոմ դեպարտամենտի 2-րդ ընտրատարածքում և պահպանեց պատգամավորի պաշտոնը՝ 2-րդ փուլում ստանալով ձայների 61,89%-ը։ Ազգային ժողովում նա գլխավորեց կայուն զարգացման և տարածքային զարգացման հանձնաժողովը։

Ծանոթագրություններ
------------------

1. ↑  Qui est mon député ? Notre moteur de recherche pour mieux connaître votre représentant à l’Assemblée nationale (ֆր.) // *Le Monde* / J. Fenoglio — Paris: Société éditrice du Monde, 2017. — ISSN 0395-2037; 1284-1250; 2262-4694
2. 1 2  Sycomore (ֆր.) / Assemblée nationale
3. 1 2  GeneaStar
4. ↑  Sébastien Tronche (2016 թ․ փետրվարի 11). «Avec Placé, Pompili et Cosse, deux nuances de verts entrent au gouvernement Valls» (ֆրանսերեն). le Lab. Արխիվացված է օրիգինալից 2017 թ․ մայիսի 21-ին. Վերցված է 2017 թ․ հուլիսի 11-ին.
5. ↑  «Qui compose le gouvernement Cazeneuve ?» (ֆրանսերեն). Liberation. 2016 թ․ դեկտեմբերի 6. Վերցված է 2017 թ․ հուլիսի 11-ին.
6. ↑  «L'INVITÉ DE 8H15 : BARBARA POMPILI, DÉPUTÉE REM DE LA SOMME» (ֆրանսերեն). LCI. 2017 թ․ հունիսի 28. Վերցված է 2017 թ․ հուլիսի 11-ին.

Արտաքին հղումներ
----------------

Персональная страница на сайте Национального собрания Франции

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բարբարա Պոմպիլի» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք (ֆր.) · Թվիթթեր (ֆր.) |
|  |
| Թեմատիկ կայքեր | Internet Movie Database |
|  |
| Չափորոշչային վերահսկողություն | GND: 1213296293 · VIAF: 4895159477713727990001 · WorldCat VIAF: 4895159477713727990001 |

 |